
Република Србија

КОМИСИЈА ЗА АКРЕДИТАЦИЈУ И

ПРОВЕРУ КВАЛИТЕТА

Број: 612-00-00652/2012-04
26.09.2014. године

Б е о г р а д


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 26.09.2014. године, донела је:

О Д Л У К У   
О   Д О П У Н И   О Д Л У К Е

о акредитацији студијског програма

Утврђује се да Универзитет у Новом Саду - Академија Уметности са седиштем у  DOCVARIABLE ConvertString(Adresa,1,5) \* MERGEFORMAT Ђуре Јакшића 7,  DOCVARIABLE ConvertString(Sediste,1,5) \* MERGEFORMAT Нови Сад, ПИБ:  DOCVARIABLE PIB \* MERGEFORMAT 100449173, Матични број: 08067015,  испуњава прописане стандарде за акредитацију студијског програма Основне академске студије Продукција за аудиовизуелне медије (4 године) у оквиру поља уметности и то за упис 7 (седам) студената у прву годину, сваке друге године, у седишту Установе.

О утврђеној акредитацији из става 1. ове одлуке Комисија за акредитацију и проверу квалитета издаје допуну Уверења. 
О б р а з л о ж е њ е
Универзитет у Новом Саду - Академија уметности је поднео захтев за акредитацију четворогодишњег студијског програма Основне академске студије Продукција за аудиовизуелне медије у оквиру поља уметности под бројем             612-00-00652/2012-04.
Трогодишњи студијски програм Основне академске студије Продукција за аудиовизуелне медије је акредитован од стране Комисије за акредитацију и проверу квалитета за упис 5 студената у прву годину, сваке друге године, у седишту установе под бројем 612-00-260/2009-04 од 11.6.2010. године. На захтев установе исти студијски програм акредитован је за повећан број студената (7-седам) под бројем                        612-00-1385/2012-04 од 5.4.2013. године.

У Уводној табели коректно су дати подаци о студијском програму. Поље Уметност је у складу са законом, а област Драмске и аудиовизуелне уметности и академски назив Дипломирани драмски и аудиовизуелни уметник су у складу са Листом области и Листом стручних звања које је утврдио Национални савет за високо образовање. Врста студија – основне академске, трајање студија –8 семестара и број ЕСПБ 240 су у складу са законом. Планирани број студената који се уписују у I годину  је 7, сваке друге године. Студијски програм је прихваћен од стране Наставно уметничко научног већа Академије уметности у Новом Саду 26.10.2010.  и Сената Универзитета  у  Новом Саду 28.10.2010. године.                
             Студијски програм садржи све  законом  предвиђене елементе: назив и циљеве студијског програма, врсту студија и исход процеса учења, стручни, односно академски назив, услове за упис на студијски програм, листу обавезних и изборних студијских подручја према стандардима за поље уметности, начин извођења студија и потребно време, бодовну вредност сваког предмета исказану у ЕСПБ, предуслове за упис појединих предмета или групе предмета, услове за прелазак са других студијских програма у оквиру истих или сродних области студија, начин избора предмета из других студијских програма. У прилогу је дата Публикација установе  (Прилог 1.1).

             Студијски програм обезбеђује стицање компетенција за јасна и препознатљива занимања. Сврха је ваљано формулисана у складу са основним циљевима и задацима установе.                 

            Циљеви су јасно формулисани, у складу су са задацима установе и укључују стицање компетенција и вештина.                 

            Јасно су наведене компетенције и предметно-специфичне способности које студенти стичу савладавањем програма. Прилог 4.1 - Додатак дипломи садржи све релевантне податке потребне за потврду савладаности студијског програма, као и могућност проходности ка мастер студијама

           Структура курикулума обухвата све потребне елементе. Табеларно је приказан распоред предмета по семестрима и годинама студија. У Спецификацији предмета наведени су сви неопходни подаци: годинa и семестaр студија, статус и тип предмета, фонд часова и број ЕСПБ, име наставника, циљ, очекивани исход  и садржај предмета, предуслови за упис и похађање предмета, методе извођења наставе, препоручена литература и начин провере знања и оцењивања. Недељни број часова је на свим годинама студија преко 20 часова активне наставе, што је у складу са законским одредбама.  Процентуална заступљеност група предмета износи: уметнички 56,85%, теоријско-уметнички 26,71%, друштвено-хуманистички 16,44% ЕСПБ, док су изборни предмети заступљени са  6,61% од укупног броја од 240 ЕСПБ, што је све у оквирима стандарда за поље уметности. У Прилогу 5.3 дате су  Одлуке о прихватању студијског програма од стране Наставно уметничко научног већа Академије уметности у Новом Саду 26.10.2010.  и Сената Универзитета  у  Новом Саду 28.10.2010. године.
 Студијски програм је логичан, представља заокружену целину и нуди основне услове за стицање најновијих стручних сазнања. Програм је у високом проценту усклађен са другим програмима на истој установи. Дат је прилог 6.1,2,3 који упућује на веб сајтове  странih установa које имају студијске програме са којима је овај програм упоредив.               
          Предвиђени број студената за упис на овај студијски програм - 7 по години студија, сваке друге године, је у складу са расположивим могућностима Академије. При упису се кроз пријемни испит проверавају посебне склоности и способности кандидата.  Услови за упис на студијски програм су јасно дефинисани. Приложен је Информатор  који садржи конкретне програмске садржаје  пријемног испита за упис на овај студијски програм, а који се налази и на веб сајту Академије.

           Студенти   полагањем сваког испита стичу одређени  број ЕСПБ утврђен за сваки предмет према оптерећењу студента и према јединственој методологији. Успешност  се прати континуирано, студент стиче поене кроз рад у настави, испуњавањем предиспитних обавеза и полагањем испита и задовољен је услов минималног односно максималног броја поена за испуњавање предиспитних и испитних обавеза. Сваки предмет на студијском програму има јасан и објављен начин стицања поена, а број поена који студент стиче по основу сваке појединачне врсте активности зависи од природе предмета и начина извођења наставе. 
Наставу на програму реализује 38 наставника (29 са пуним радним временом, 1 са непуним радним временом и 8 по уговору) и  12 сарадника  у радном односу са пуним радним временом. Испуњен је захтев да најмање 50 % часова, од активне наставе коју држе наставници, држе наставници  са пуним радним временом. За све наставнике и сараднике са пуним и једног наставника са непуним радним временом  приложене су копије радних  књижица, а за 8 наставника са друге високошколске установе уговори о раду и сагласност њихове матичне установе. Ниједан наставник нема више од 12 часова недељно, укључујући њихово ангажовање на свим високошколским установама у Србији. Квалификације велике већине наставника наведене у њиховим картонима у Књизи наставника и у Табели 9.1. одговарају њиховим задужењима у настави и документоване су референцама доступним јавности. Величина група за предавања и вежбе је у складу са Допуном стандарда за акредитацију студијских програма у пољу уметности.

             У Табели 10.1 дата је Листа просторија у установи. Академија уметности располаже са укупно 6733,75 m2 простора од чега је 3829.57 m2 наменског простора за наставу, што је довољно за наведени број студената на свим студијским програмима. Установа је обезбедила учионице за одржавање наставе, сале, компјутерску лабораторију и библиотечки простор  у складу са потребама образовања будућих уметника.  Из Табела 10.3 и 10.4 види се да је испуњен  захтев стандарда о броју библиотечких јединица релевантних за студијски програм и покривености предмета уџбеничком и другом литературом. 

             Квалитет студијског програма се редовно прати кроз периодичну спољашњу и унутрашњу проверу. Постоји план за самовредновање и постоје резултати самовредновања на основу којих се предузимају мере за унапређење квалитета. У контроли квалитета обезбеђена је активна улога студената и њихова оцена квалитета програма кроз анкете. У документацији је дата Табела 11.1 - Листа чланова Комисије за контролу квалитета која садржи и име једног студента. 

Након што је размотрила све релевантне чињенице, Комисији за акредитацију и проверу квалитета је установила да студијски програм испуњава све законом прописане услове и стандарде за издавање Уверење о акредитацији студијског програма: 
Основне академске студије Продукција за аудиовизуелне медије у оквиру поља уметности и то за упис 7 (седам) студената у прву годину, сваке друге године, у седишту Установе.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- Високошколској установи
- архиви КАПК

Република Србија

КОМИСИЈА ЗА АКРЕДИТАЦИЈУ И

ПРОВЕРУ КВАЛИТЕТА




Д О П У Н А

У В Е Р Е Њ А
О АКРЕДИТАЦИЈИ СТУДИЈСКОГ ПРОГРАМА

Универзитет у Новом Саду - Академија Уметности са седиштем у  DOCVARIABLE ConvertString(Adresa,1,5) \* MERGEFORMAT Ђуре Јакшића 7,  DOCVARIABLE ConvertString(Sediste,1,5) \* MERGEFORMAT Нови Сад, ПИБ:  DOCVARIABLE PIB \* MERGEFORMAT 100449173, Матични број: 08067015 испунио је стандарде прописане Правилником о стандардима и поступку за акредитацију високошколских установа и студијских програма („Службени гласник РС” број 106/06, 112/08), за акредитацију студијског програма Основне академске студије Продукција за аудиовизуелне медије (240 ЕСПБ) у оквиру поља уметности и то за упис 7 (седам) студената у прву годину, сваке друге године, у седишту Установе.
Ова измена уверења издаје се на основу члана 16. став 5. тачка 1) Закона о високом образовању („Службени гласник РС” број 76/05100/07, 97/08, 44/10). 

